**Република Србија – АП Војводина**

**Предшколска установа „Срећно дете“**

**Број:12/10-2012**

**Датум: 10.09.2012.**

**Нови Кнежевац**

**Краља Петра I Карађорђевића 4**

**Тел/факс: 0230/81-665**

**e-mail:** vrticnk@gmail.com

 На основу члана 58. Закона о основама система образовања и васпитања („Службени гласник Републике Србије“ 72/2009 и 52/2011) и члана 44. Статута Предшколске установе „Срећно дете“ Нови Кнежевац, Савет родитеља Предшколске установе „Срећно дете“ Нови Кнежевац на својој седници одржаној дана 10.09.2012. године, доноси

**ПОСЛОВНИК О РАДУ САВЕТА РОДИТЕЉА**

**Члан 1.**

Овим Пословником уређује се начин рада и одлучивања Савета родитеља Предшколске установе „Срећно дете“ Нови Кнежевац.

**Члан 2.**

 **Савет родитеља:**

1. предлаже представнике родитеља деце у Управном одбору установе,

2. предлаже мере за осигурање квалитета и унапређивање образовно-васпитног рада,

3. разматра предлог предшколског програма, развојног плана и годишњег плана рада установе, извештаје о њиховом остваривању, вредновању и самовредновању,

4. предлаже свог представника у стручни актив за развојно планирање и у друге тимове установе,

5. учествује у поступку предлагања изборних предмета и избора уџбеника,

6. разматра намену коришћења средстава остварених проширеном делатношћу установе, од донација и средстава родитеља,

7. разматра услове за рад установе, услове за одрастање и учење, безбедност и заштиту деце,

8. учествује у поступку прописивања мера за заштиту и безбедност деце за време остваривања васпитно-образовног рада и других активности које организује установа,

9. даје сагласност на програме и организовање екскурзија, наставе у природи и разматра извештај о њиховом остваривању,

10. брине о здравственој и социјалној заштити деце,

11. разматра и друга питања утврђена Статутом установе.

**Члан 3.**

 Савет родитеља сазива и њиме руководи председник који се бира на првој седници Савета, јавним гласањем.

 Савет родитеља има и заменика председника који се бира на првој седници, јавним гласањем.

 Председник и заменик председника бирају се за сваку школску годину.

**Члан 4.**

 Седницама савета поред чланова могу присуствовати Директор установе, чланови Управног одбора и васпитно-образовног већа.

**Члан 5.**

 Седнице Савета родитеља одржавају се по потреби.

Председник Савета родитеља дужан је да сазове Савет на захтев:

1. директора установе,
2. васпитно-образовног већа,
3. управног одбора.

**Члан 6.**

 Позив за седницу Савета родитеља мора се доставити члановима најкасније 48 сати пре одржавања седнице. У позиву се морају назначити предлог дневног реда, дан, час и место одржавања седнице.

**Члан 7.**

 Седницама Савета родитеља председава председник, а у његовом одсуству мења га заменик.

 Председник утврђује присуство и одсуство чланова Савета родитеља. Када утврди да на седници Савета родитеља присуствује већина од укупног броја чланова констатује да седница може почети са радом. У противном одлаже седницу и заказује нову.

**Члан 8.**

 Председник Савета родитеља се стара да се рад на седници правилно одвија и одржава ред на седници.

**Члан 9.**

 Гласање је по правилу јавно. Чланови Савета родитеља гласају на тај начин што се изјашњавају „за“ или „против“.

 У случају да је број гласова „за“ или „против“ исти, гласање се понавља.

**Члан 10.**

 На свакој седници „Савета родитеља један од чланова води записник. Оригинал записника чува се у секретаријату установе.

**Члан 11.**

 Одлука се може донети на основу консултације путем телефона председника Савета родитеља са члановима Савета родитеља.

 На тај начин се одлука може донети само уколико је јасно да се у том случају може донети једна одлука и није потребно расправљати о њој.

 На следећој седници Савета родитеља се тако донета одлука мора потврдити и унети у записник.

**Члан 12.**

 За све што није регулисано овим Пословником примењиваће се одредбе Закона и Статута установе.

**Члан 13.**

Пословник ступа на снагу осмог дана од дана објављивања на огласној табли установе.

**Члан 14.**

 Даном ступања на снагу овог Пословника престаје да важи Пословник о раду савета родитеља Предшколске установе „Срећно дете“ Нови Кнежевац дел.бр. 33/4-2005 од 14.02.2005. године.

 Председник Савета родитеља

 **Даница Максимов**